1967-yilgi Indianapolis 500
1967-yil 30-may seshanba va 31-may chorshanba kunlari Indiana shtatining Speedway shahridagi Indianapolis Motor Speedwayda 51-xalqaro Indianapolis 500 poygasi boʻlib oʻtdi. Poygada STP avtomobilini boshqargan Parnelli Jons ustunlik qildi. Ammo poyganing oxirgi davralarida A.J.Foyt chempionlikni ilib ketdi. Foytning gʻalabasi 1919-yildan beri Goodyear shinalari uchun birinchi Indy 500 gʻalabasi boʻldi. Chunki koʻplab munozaralardan keyin Foyt Goodyear shinalaridan foydalandi. Poyga 30-may seshanba kuni boʻlib oʻtishi kerak edi. Poyga oʻz vaqtida 11:00 da boshlandi, biroq 18-davradan soʻng yomgʻir yogʻa boshladi. Poyga qizil bayroq ostida toʻxtatilib, ertasi kuni ertalab soat 10:00 da davom ettirildi. Chorshanba kuni havo salqin boʻlsa-da, osmon quyoshli edi va poyga yakuniga yetkazildi.